সংবিধান থেকে  আল্লাহর উপর পূর্ণ আস্থা ও বিশ্বাস তুলে দিয়ে ধর্মনিরপেক্ষতা প্রতিস্থাপন করার প্রতিবাদে ঈমান রক্ষার দাবীতে হযরত পীর সাহেব চরমোনাই আহুত আগামী ১০ জুলাই সকাল সন্ধ্যা হরতাল সফল করতে জেলা ইসলামী আন্দোলন বাংলাদেশ সর্বাত্বক প্রস্তুতি গ্রহণ অব্যাহত রেখেছে। হরতাল শান্তিপূর্ণভাবে সফল করতে জেলা শাখার নিয়মিত বৈঠকে জেলা ভারপ্রাপ্ত সভাপতি মাওঃ মোহাম্মদ আলী বলেন, এ হরতাল দেশ ও জনগণের পক্ষে ইসলাম ও ঈমান রক্ষার হরতাল। শুধু আওয়মীলীগ, বিএনপি নয় সকল মুসলিমের উচিত এ হরতালে অংশ গ্রহণ করা। সভায় জেলা ইসলামী আন্দোলনের জয়েন্ট  সেক্রেটারী এ আর এম ফরিদুল আলম, সাংগঠনিক সম্পাদক মোহাম্মদ শোয়াইব, অর্থ সম্পাদক সেলিম উদ্দিন সহ অর্থ সম্পাদক মাওঃ ফজলূল করিম, আলহাজ্ব বদিউল আলম ডাঃ মোঃ আমিন ছাত্রনেতা শাওন, জহিরুল ইসলামসহ অন্যান্য নেতৃবৃন্দ উপস্থিত ছিলেন।    এদিকে হরতাল সফল করতে রামু উপজেলায় প্রস্তুতি সভা ও লিফলেট বিতরণ করা হয়েছে। এতে অংশগ্রহণ করেন উপজেলা সভাপতি মাওঃ শামসুল হক সেক্রেটারী মাওঃ হাঃ ফারুক, জয়েন্ট সেক্রেটারী মাওঃ মুহিব উল্লাহ, মাওঃ ছানা উল্লাহ ও জাহেদুর রহমান প্রমুখ।    উখিয়া উপজেলায় উখিয়া, কোটবাজার ও মরিচ্যাবাজারে  সভাপতি মাওঃ আব্দুল গফুর নদীম এর নেতৃত্বে প্রস্তুতি সভা, গণ সংযোগ ও লিফলেট বিতরণ করা হয়েছে। এতে উপজেলা সহ সভাপতি মুফতি মুসলিম, সেক্রেটারী এইচ এম কলিম উল্লাহ, অর্থ সম্পাদক হাঃ মাহমুদুল হক প্রচার সম্পাদক মাস্টার কলিম উল্লাহ, মাস্টার জসিম উদ্দিন হলদিয়াপালং প্রতিনিধি কাজী নুরুল ইসলাম জালিয়াপালং প্রতিনিধি মাওঃ নূরুল আমীন অংশ গ্রহণ করেন।    কক্সবাজার পৌরসভায় হরতাল সফল করতে অদ্য শাখার অস্থায়ী কার্যালয়ে এক প্রস্তুতি সভা সভাপতি মাওঃ মনজুর এলাহীর সভাপতিত্বে অনুষ্ঠিত হয় এতে সহ সভাপতি মাওঃ জাহেদুর রহমান  সেক্রেটারী মাওঃ আয়াতুল্লাহ প্রচার সম্পাদক শহিদুল আলম, জহিরুল ইসলাম ছাত্র নেতা মোঃ রাশেল সহ পৌর নেতৃবৃন্দ উপস্থিত ছিলেন সভায় শান্তিপূর্ণ হরতাল সফল করতে ব্যাপক গণসংযোগ ও লিফলেট বিতরণের সিদ্ধান্ত হয়।    চকরিয়া উপজেলা শাখার সভাপতি মুফতি শমসুল হক কাসেমীর নেতৃত্বে গণ সংযোগ ও প্রস্তুতি সভা উপজেলা কার্যালয়ে অনুষ্ঠিত হয় এতে সহ সভাপতি ডাঃ শেহাব উদ্দিন সেক্রেটারী মাওঃ নূরুল্লাহ সিকদার জয়েন্ট সেক্রেটারী মোঃ ইসহাক ও ছাত্রনেতা মোঃ সালাহ উদ্দিন অংশ গ্রহণ করেন।    হরতাল সফল করতে প্রতিটি উপজেলা ও ইউনিয়ন  পর্যায়ে গণসংযোগ ও লিফলেট বিরতণ অব্যাহত রয়েছে। জেলা ভারপ্রাপ্ত সভাপতি মাওঃ মোহাম্মদ আলী শান্তিপূর্ণ সকাল-সন্ধ্যা হরতাল সফল করতে সকল সংশ্লিষ্ট প্রশাসন, দোকান মালিক সমিতি ও পরিবহণ মালিক সমিতির আন্তরিক সহযোগিতা কামনা করেছেন।